Genre: Promotion

Že razmišljate o tem, kako bi v letošnjem prazničnem decembru kar se le da malo potrošili za darila? Tu je ideja: podarite vašim najbližjim knjige. V tednu knjižnega sejma jih dobite že za 2, 3 ali 5 evrov. <p/> V posebni akcijski ponudbi knjig so tako slikanice za najmlajše, poučne knjige za nekaj starejše kot tudi priročniki in romani, kakršen je Intimni dnevnik londonske prostitutke. V dnevniku spremljamo, kakšne intimne pustolovščine doživlja glavna akterka v posteljah najrazličnejših strank. Opisuje vzpone in padce razburljivega življenja, natrpanega z zmenki, depiliranjem, ličenjem, nakupovanjem erotičnega perila in vzdrževanjem telesne kondicije v telovadnici, da sestajanja s številnimi nekdanjimi niti ne omenjamo. <p/> Mlajšim bralcem lahko podarite slikanico Vsi se rodimo svobodni, ki jo je založba Didakta izdala ob 60-letnici Splošne deklaracije o človekovih pravicah in je prejela nagrado Zlata hruška za najboljšo knjigo po izboru centra za mladinsko književnost pri MKLJ. Slikanica vsebuje poenostavljeno besediloo deklaracije - to je trideset pravil, ki veljajo za vse ljudi na svetu. Morda je to najpomembnejša knjiga, ki bi jo moral prebrati prav vsak otrok in seveda tudi vsi odrasli.